Iktatószám: 6291-4/2024/JOGHR

Irattári tételszám: A108

Előadó: Jogi és humánpolitikai Osztály

Ügyintéző: Kalmár Mónika

**JEGYZŐKÖNYV**

**Intézményi Érdekegyeztető Tanács üléséről**

**Jelen vannak:** Dr. Ókovács Szilveszter főigazgató**,** Dr. Főző Virág (FV),Dr. Stubendek Piroska (SP), Dr. Béres Attila (BA), Bárány Balázs (BB), Rotter Oszkár (RO) (12.07-ig), A Zenekari Művészeti Tanács képviseletében Rácz József (RJ) hegedűművész.

A jegyzőkönyvet utólagosan, hanganyag alapján Kalmár Mónika készítette.

**Időpont: 2024.09.06.** 12.00-13.00 óra

**Helyszín:** JOGHR tárgyaló, Simándy Irodaház 3. emelet

**Tárgy: IÉT ülés 4. ülés**

Előzmények: A Kollektív Szerződés 14. pontja az Érdekegyeztető Tanács felállítását és működését tűzte ki, abból a célból, hogy a szakszervezeti jogok gyakorlása, a munkajogi és a munkaviszonyt érintő kérdések és problémák felmerülése esetén döntéseket előkészítő és hozó fórum legyen.

**Jegyzőkönyv:**

BB: Az Oszinak lenne egy pár szava.

RO: Most van az a sajnálatos pillanat, amit 10 napja kértem, hogy módosítsunk az időponton. Merészeltem visszajelezni amikor azt kaptam, hogy erre nincs mód, mert tele van a naptár, sajnos nekem azt a nagyon jó pillanatot, hogy eltemethetem az egyik legjobb barátomat nem tudom kihagyni, úgyhogy én el fogok menni. Azért jöttem, már rengeteget beszélhettünk volna, hogy elmondhassam, hogy a Balázzsal napi kapcsolatban vagyunk, mindent megbeszéltünk, ami most fontos, abban ő dönthet, ha erre szükség van és ami e mögött van és a Virággal még váltottunk is, volt egy nagyon rövid levélváltás, ezt nagyon remélem, hogy nem kell, nem a személyes dologról van itt szó.

ÓSZ: Igen, valami fenyegetés volt a végén…

RO: Igen?

ÓSZ:…Ne kelljen érvényesíteni…

RO: Igen, akkor most megismétlem…

ÓSZ: Nyugodtan mondd el miről van szó.

RO: Figyelj, akkor most megismétlem…

ÓSZ: Egyébként nyugodtan érvényesítsd Oszi.

RO: Nem-nem.

ÓSZ: Ne fogd vissza magad, legyél kemény.

RO: Így ismerjük egymást?

ÓSZ: Én már nem tudom, hogy ismerjük egymást.

RO: Hát én meg tudom, hogy ismerjük egymást, a Virággal meg talán régebb óta ismerjük egymást.

ÓSZ: Nem, egyszerre kerültünk ide.

RO: Jó, szóval ez mind nem érdekes. Ennek nem a személyes része a lényeg, hanem ami ebből általános levonható, legalábbis az én gondolkodásom szerint. És ezért írtam, hogy ha fenyegetés, akkor bocsánat, nem annak szántam, de ha nem hagytok más fórumot, más lehetőséget, akkor valóban nagyobb körben kell többek között erre is utaljak, hogy mennyire belátóak tudtatok lenni ebben a dologban.

FV: Oszi, én ezt nem értem, volt ezer tárgyalás, amikor valamilyen oknál fogva nem tudtál jönni, Balázsnak adtál egy meghatalmazást és ezzel nem volt semmi probléma. Ez rendszeresen így működött.

ÓSZ: Mi vagyunk a hibásak, ha te nem érsz rá.

FV: Nem értem, hogy ez pont ebben az esetben miért nem működik.

RO: Nem-nem. Ne forgasd ki a szavaimat. Te (ÓSZ) már idegesen jössz ide. Én nem vagyok ideges.

ÓSZ: De jó neked, talán mert nincs rajtad felelősség Oszi.

RO: Biztos. A felelősség mindig csak terajtad van.

ÓSZ: Miért rajtad milyen felelősség van, Oszi?

RO: Emberek engem megbíztak azzal, hogy az érdekeiket képviseljem.

ÓSZ: Pontosan mivel bíztak meg? Tudtok mutatni határozatokat erről? Milyen ügyekben tárgyaltok, milyen álláspontot képviseltek? Általában van egy dolog, amiről az emberek később úgy szereznek tudomást, hogy mondjuk a timpani szólam aláírja azt, hogy szívesen vállalnak 7 órán túlmutató két Hattyúk tavát is, ők sosem mondták azt, hogy ők ezt ne vállalnák el. Az emberben felmerül a gondolat, hogy milyen felhatalmazással tárgyalnak itt a vezetők (szakszervezeti). Van-e erről írásos, azonosítható, konkrét felhatalmazás?

RO: Hát, biztos hogy neked a szakszervezeti munkáról rendkívül pontos elképzeléseid vannak, mint minden másról..

ÓSZ: Papírokra gondoltam.

RO: A papír az nagyon jó, csak a lényeget nem mindig tudja tartalmazni…

ÓSZ: Most már mondjál egy konkrétumot is.

RO: …nem telefonkönyveket szoktunk írni, nézd meg milyen vékony kis kiadvány ez, ha minden benne lenne nem így nézne ki, úgy, mint a téglának nevezett műsortervünk.

ÓSZ: És akkor lehetne abban működni, Oszi?

RO: Lehet.

ÓSZ: Tényleg? Akkor most szeretném mondani, hogy a legközelebbi IÉT ülésre nagyon szeretném kérni, hogy álljatok elő ’25-26-os évad azon tervével, amelyik rögzíti minden egyéb olyan kéréseteket is, amelyik nem tudott belekerülni a Kollektív Szerződésbe. Kaptok hozzá adatokat, hogyan működünk és a többit pedig csináljátok meg. Mert én már nem tudom elképzelni, hogy ti mire gondoltok. Hogyan lehet úgy működni, hogy két Hattyúk Tava egy nap nem fér bele, de biztos van más olyan meglátás is, amit a kollektív bölcsesség jegyében illő lenne velünk is megosztani. Több éve feldobom ezt, hogy akkor jobban értem, hogy mit akartok, ha megpróbáltok egy évadtervet összerakni; amelyben persze gondoskodjatok arról, hogy minden nézőcsoport megkapja a magáét, gondoskodjatok a bevételekről, a kiadásokról is, legyen egy alternatív elképzelés, mert hát ha itt ülünk egy asztalnál egyenrangú felekként próbálunk beszélgetni, akkor nem bánnám, hogy ha.. és cserében én is elolvasok egy szakszervezeti könyvet, hogy ti miben működtök. Ezt szívesen vállalom.

RO: Ezzel most egy kicsit elkéstél ezt, ha ezelőtt…

ÓSZ: Többször mondtam már.

RO: …ezelőtt tíz évvel…Sose hoztátok.

ÓSZ: Sose hoztátok.

RO: … azt mondod, hogy üljünk le és amikor előkészíted az évadokat és beszéljük meg és majd te döntesz, de legalább meghallgatod az érveket, akkor nem tartanánk most itt.

ÓSZ: Én tudom, hogy mindig minden fontosabb annál, hogy leülj és megtervezzél, de a felelősség azt jelenti, hogy az ember, amit megtervez azért felelősséget kell vállaljon. És ezt az évadtervet én ezerszer mondtam, hogy hozzátok be, sose hoztátok be. Kiderül, hogy én ezzel elkéstem, akkor nem tudom mivel késtem el, mert sokszor elmondtam már, négy éve is, meg öt éve is.

RO: Nem, nem erről az évadtervről van szó, hanem az egésznek a felépítéséről.

ÓSZ: De én most erről beszéltem. Az évadterv a mi működésünk.

RO: Most, amikor a problémák így jönnek, jönnek garmadával, akkor mi mondjuk meg, a mi információinkkal.

ÓSZ: Egy nagy probléma van itt Oszi, nem garmadával, hanem veletek, márciusban. Egy nagy probléma kétségtelen eljött. A többi probléma eleve létezett, azokat nagyjából tudtuk kezelni az elmúlt 13 évben. Még épületbezárást is tudtunk kezelni, még olyat is, hogy nem volt bevételünk, még azt is tudtuk. Egy valamit nem tudunk kezelni: amikor valaki fittyet hány a valóságra és elképzelt bankjegy-kötegekre köteleződik el. Ezzel nem lehet mit kezdeni.

RO: Sajnálom. Ha van rá igényed, hogy folytassuk, nekem most el kell mennem, ne haragudjatok.

ÓSZ: Jó, akkor majd Balázs folytatja.

FV: Napirendünk van?

SP: Kaptunk tőletek pár pontot.

RJ: Egyet ki lehet húzni, a Kollektív Szerződés nyomtatását, mert itt van a szakszervezet által prezentált.

BB: Mi ezt megcsináltuk.

SP: Aztán volt az első pont, az egészségmegőrzés, zenekari masszázs szolgáltatás jövője.

RJ: Ez nem egy fontos napirendi pont, de muszáj valami alternatívát kitalálnunk. Tudom, hogy most sokkal nagyobbak a bajok.

ÓSZ: Józsi, nincsenek, ez teljesen simán tárgyalható. Biztosítunk egy helyiséget, döntsétek el, hogy kit akartok masszőrnek, az az illető vegye ki a helyiséget tőlünk és utána állapodjatok mg vele.

RJ: Mi a Samuval beszéltünk; amikor Kopasz Attilának lejárt a szerződése és elment, javasoltuk neki, hogy volt ez a bizonyos szexuális visszaélésnek tűnő valami, nem tudom mi volt, azt javasoltuk a Művészeti tanáccsal, hogy lehet akkor legyen egy férfi és egy női masszőr.

ÓSZ: Ezt ti döntitek el. A ti dolgotok.

RJ: Nem tudom, hogy akkor ő vállalkozó legyen, vagy beépülve az Opera körébe? Ezeket kell majd eldönteni.

ÓSZ: Lehet, hogy nem érted, döntsétek el kit akartok masszőrnek, az a masszőr vegye ki az Opera adott helyiségét, fizessen érte pénzt, utána pedig iratkozzatok fel hozzá és menjetek el masszírozásra.

BB: Ez azt jelenti lefordítva, hogy Ti finanszírozzátok. A zenekar dobja össze a masszőr költségét.

ÓSZ: Pont úgy, ahogy bárki más a világon csinálja a saját masszírozását mindenki állja, ráadásul egy emelt fizetésből, olyan nincs, hogy emelt fizetés is meg közben a masszőr is emeli az árát. Ilyen nincs. Ezek a pénzek, meg a hangszervásárlás beépültek a fizetésekbe.

RJ: Hangszervásárlás, itt a húr, meg a nádpénz?

ÓSZ: Nem, ha most fagottos lennél mást mondanál.

RJ: De nem vagyok az, nem tudok felelni mindenfajta partizánakciónak.

ÓSZ: De tudod, volt egy márciusi eseménysor, amelynek során nemcsak a szabad vegyértékeinket, hanem a nem létező vegyértékeinket is áttereltétek, ha nem is kitérő vágányra, maradjunk a vasútnál ez egy kisiklatás volt, pillanatnyilag hosszabb ideig sem hangszer, sem masszírozás ezek az ilyen egyéb szolgáltatások nem tudnak jönni.

RJ: Nem fontos most, csak szeretném ezt azért….

ÓSZ: Abban partnerek leszünk, hogy abban a helyiségben, ahol eddig ez az úr masszírozott ott az általatok választott masszőr is bérleti díjért megteheti. Ennyivel azért előrébb vagytok, nem kell menni a város másik végére, hanem itt a munkahelyeteken megkapjátok ezt, de azt, hogy ezt az állam fizesse, erre már nincs mód.

RJ: Jó, csak a balettnál vannak masszírozók.

ÓSZ: Igen, a balett egy sport.

RJ: A zenélés is egy sport.

ÓSZ: A gép előtt ülni is kellemetlen. Ez a quid pro quo,valamit valamiért elve, olyan nincs, hogy minden van, vagy ez vagy, vagy az van. De ezt elmondtuk tavaly november óta.

RJ: És a húr-nád pénz, az lesz?

ÓSZ: Az lesz. Hiszen anélkül nincs előadás.

BB: És most van elmaradás a hú-nád pénzzel?

RJ: Most lesz aktuális, hogy beszéljünk arról, hogy 180.000.- Ft az egy éves keret. Egy hegedűhúr készlet 30-40 ezer Ft és abból kell 3-4. Inkább 4.

BB: Ebben az évben mennyit kaptatok?

RJ: Igazából nem tudom a számokat, de átküldöm majd neked. Rendezve volt.

BB: Akkor az a lényeg, hogy nincs elmaradás.

RJ: Nincs.

BB: Ha az Opera vállalja, hogy a továbbiakban sem lesz (elmaradás), akkor ez rendben van. Jól értettem?

ÓSZ: Természetesen.

RJ: A másik pedig az, hogy a zenekarnak egy ilyen e-learning oktatás lehet-e az előadóművészeti törvény ránk vonatkozó részeiből, esetleg lehet-e ilyet kérni.

BA: Van a tuttin egy ilyen munkavállalói tájékoztató.

SP: Igen

BA: Abba a kötelező mellett beraktunk még pluszban is infókat, de akkor azt még jobban ki lehet egészíteni.

RJ: Azt kérnénk, mert rengetegen nem tudják ..

BA: Azt át tudod küldeni, hogy melyik részt?

SP: Azt javaslom, hogy úgyis az porondon van, hogy beosztással kapcsolatos kérdésekkel visszamegyünk, azzal kapcsolatos oktatást – a KSZ nagyon sok ponton érinti a beosztást – azzal, hogy ezt összevonva, annak keretén belül, azt nem e-learningre terveztük, hanem személyesre az irodának és szólambeosztóknak.

BA: De nem ezt kérdezte.

SP: Azt tudom, te kifejezetten a KSZ-t és az Eamtv-t de ez nekem összefügg.

RJ: Nekem mindegy, bármilyen megoldás jó.

BA: Az ki van téve a tuttiban, a kereső működik. Ha fentre beírja bármelyik kifejezést.

SP: Megmutassam, hogy ez, hogy működik?

BA: Annyira nincs feltöltve tartalommal, hogy KSZ szabály legyen benne, az úgy van, hogy van KSZ és hol érhető el.

BB: A szakszervezet részéről látom és ismétlem, ha van rá igény a zenekar részéről bármikor elmegyek és beszélhetünk ezekről a dolgokról nyilván a magam képességeit figyelembe véve.

RJ: Már az jó, hogy lesz ebben segítség.

FV: Ez akkor nem lesz segítség, ha mondjuk nem értünk egyet az értelmezésben. És akkor majd hajtják, hogy úgy, mi meg azt mondjuk, hogy így.

BB: De azt is megtehetjük, az célravezetőbb, hogy egyeztetünk. Valaki eljön, Attila és akkor közösen.

FV: Jó.

BB: Ami napi probléma a létszámkérdés. Ez ügyben fordultunk hozzád, a létszám ügyében. Szeretnénk rá választ kapni, hogy mennyiben áll az a híresztelés, hogy 200 fő körüli leépítésben gondolkodik bárki is az Operaház környékén?

ÓSZ: Nem gondolkodik senki létszámleépítésben.

BB: Jó, az örömteli. Akkor erre nem kell számítani.

ÓSZ: Nem ezt mondtam, hanem hogy nem gondolkodik senki létszámleépítésben.

BB: Jó akkor átfordítom a kérdést, kell-e számítani létszámleépítésre?

ÓSZ: Nem kell számítani léptszámleépítésre. Arra kell számítani, hogy az Operaháznak jövőre is működnie kell. Ez ügyben minden létező eszközt meg fogok ragadni, mert ez a kötelességem.

BB: De ebbe a létszámleépítés is beletartozik?

ÓSZ: Minden létező eszközt.

BB: Tehát beletartozik. Jó, tudomásul vettem.

ÓSZ: De nem mondtam, hogy használom. Ne légy Magyar Narancs újságíró Balázs. Ne ragadjon rád a barátaid stílusa.

BB: De nem értem, viszonylag egyértelműen igyekeztem megfogalmazni a problémát..

ÓSZ: ..amire nem lehet egyértelmű választ adni most.

BB: Valamilyen választ kéne rá adni.

ÓSZ: megadtam rá a választ, minden eszközzel azon kell igyekeznünk, hogy az Operaház működőképessége a lehetetlen zsarolás ellenére is megmaradjon. Az ehhez szükséges lépésekhez minden létező eszközt igénybe kell majd venni akkor, amikor erre sor kerül. Pillanatnyilag nem tartunk itt.

BB: Nem, de lehet rá számítani.

ÓSZ: Kizárni semmit nem lehet.

BB: Bocsánat Szilveszter, de ha valaki az Operaházat zsarolja, akkor tessék tenni egy büntetőfeljelentést. És a zsarolás bűncselekmény, tegyétek meg.

ÓSZ: Szerintem nem létező összeget kizsarolni az Operából, lehet, hogy nem köztörvényes bűncselekmény, hanem sztrájkjognak hívják. De attól még a hatása ugyanaz. Én erre célzok, nem másra. Nem kell messze menni a személyeket keresgélve.

BB: Én azt gondolom, hogy kötöttünk egy egyezség csomagot.

ÓSZ: Miért, ha nem írtuk alá mi lett volna szerinted?

BB: Közös akarattal. Be kell tartani az abban foglaltakat.

ÓSZ: Ha nem írtuk alá mi lett volna szerinted?

BB: Hát de aláírtuk. Hogy mi lett volna, ha…

ÓSZ: de hát 6. napja álltunk, mi lett volna?

BB: Nem tudom mi lett volna

ÓSZ: Bejött volna az énekkar és azt mondom 50%? Vagy bejöttek volna az öltöztetők, hogy 60%?

BB: Szilveszter merengjél, én nem tudom mi lett volna.

ÓSZ: Hát ez az.

BB: Én nem merengek, mert nem tudom.

ÓSZ: Mivel az Opera működőképességét tartom a legfontosabbnak, a feladatomnak, ezért engedtem a követelések egy részének. De elmondtam akkor is, még a közlemény is tartalmazza, hogy ettől még ezek a követelések ebből az anyagi helyzetből nem teljesíthetők. Tehát minden erőmmel azon vagyok, hogy ezt megoldjam. De ahhoz, hogy ezt megoldhassam minden eszköz igénybevételét fenntartom magamnak. Nincs olyan, hogy nem, mert akkor az Opera csődbe megy. Minden eszközt igénybe fogok venni, de nem most van a döntés ideje.

BB: Tudomásul vettem, akkor van egy lebegtetett állapot.

ÓSZ: Nincs lebegtetett állapot Balázs, hanem az életünkért küzdünk. Te hívhatod lebegtetett állapotnak, mert otthonról ez így tűnik, mi az életünkért küzdünk. Bocs.

BB: Jó hát azért az nem jó dolog, ha az ember az életéért küzd.

ÓSZ: Nem jó dolog. Egy masszív információ hiányra hivatkozva mondhatod ezt lebegtetésnek, ez az információhiány már soha nem fog befoltozódni, attól tartok.

RJ: Én a művészeti tanács nevében azt ki tudom jelenteni, amit eddig is csináltam, hogy ilyen híreszteléseket megpróbáltam nyugtatni, hűteni, hogy nincs még erről szó, tehát nem kell pánikolni. Egyébként pár ember már szállingózik, fiatalok, próbajátékra kimegy. Az embereknek joguk van tudni, hogy még ez is benne lehet a pakliban.

ÓSZ: Józsi, én jártam a zenekarnál, az ugyanaz a zenekar, aki csütörtök este aláírta a megállapodást és pénteken reggel felmondta, de jártam a zenekarnál korábban is, novemberben, világosan elmondtam, felrajzoltam, elmondtam mindent. Ti, meg a többi tár ennek a tudatában döntött, ahogy döntött, vagy hát ki tudja, hogy döntött, az urak mit képviseltek ebből, hisz ennek soha nem láthattuk a valóságos felhatalmazását. Mindenesetre senki nem írt levelet, nem is jelent itt meg és nem jelezte, hogy akkor én ezzel nem értek egyet, így az ember mégiscsak azt tudja gondolni, hogy tulajdonképpen ebben így benne voltatok. De ettől még a probléma nincs megoldva. Ez egy háromosztatú játszma, tud a közönség fizetni, tud az állam fizetni és van az Opera, ami működhet így, úgy és amúgy. A közönség – megelőzve az elnök úr ezirányú kérdését – szép számmal eljött az Opera előadásaira, 33 ezer ember a nyáron, az nagyon nagy dolog, az egy kisebb vidéki színháznak az éves látogató száma. A bevétel sem rossz, majdnem 400 millió Ft a büfével együtt, amin lehet röhögni, de 95 millió Ft-ot nem nevetnék ki, csak ha ilyen sokan álltok mellettem a bajban, akkoriban, mind haszonélvezői.

BB: Ki röhögött?

ÓSZ: Hogy miről beszél?

Többen: Hogy ki röhögött.

ÓSZ: Hogy ki röhögött? Miért, te a Magyar Narancsnak szóltál, hogy ilyen hülyeségeket ne irkáljon, hogy a dolgozóidnak a SZÉP kártyájára jutó összeget kritizálja, írtál ilyet, védted az érdekeinket Balázs?

BB: Nem értem, azt mondtad, hogy a 480 millió Ft-on röhögött valaki.

ÓSZ: Nem azt mondtam, a 95 millió Ft-os büfé bevételt mondtam. Persze most már mindenki arrébb jött onnan. De azért mégis befejezem; a nyári időszak arra volt jó, hogy megnézzük, hogy a közönség teherbíró képessége meddig terjed el. A legnépszerűbb, legklasszikusabb előadású darabok kapcsán és azt látjuk, hogy ha a jegyár nem esik vissza a 40 ezer Ft alá, akkor az előadás nem mozdul meg, nem telik meg. Ez még az ősszel is érvényes, következésképp elmondhatjuk, hogy az eddigi ára 34.900.- Ft volt, elmondhatjuk, hogy a közönség teherviselő képessége egy 10%-os mértékben kiaknázható, a 4 milliárdos hiányhoz képest ez elég kevés, mondjuk ennek a tizede. És ehhez képest kell majd a működésen akkor változtatni, hogyha kiderül, hogy az állam sem tud részt venni a személyi illetmények feltornázása a zsarolás folytán beállt hiány eltüntetésében. Ennél a három pályázónál, azaz az államnál, közönségnél és az Operánál több nincs a páston, úgyhogy ezt kell figyelembe venni. Elég egyszerű átlátni a helyzetet, de sajnos túl vagyunk a dolgon, hacsak azt nem mondjátok, mit tudom én, hallottam már ilyet egyik-másik kollégától, hogy biztos, hogy folyósítjuk-e a 20%-os emelést, megkötjük-e a szeptemberi szerződéseket. Erre kötelez a megállapodásunk, tehát nyilván meg fogjuk kötni. Az más kérdés, ha esetleg tömegesen azt mondanák emberek, hirtelen rájönnek arra, hogy egyébként igazat beszéltem végig és azt mondanák, mégsem robbantják fel magukat és az Operát egy lehetetlen követeléssel ez egy másik eset lenne. De ez a titeket képviselő emberek kezében van. Mi nyilván helyt fogunk állni azért, amit vállaltunk, aztán a többit meglátjuk, az majd később lesz.

RJ: És azt lehet tudni, hogy egy ilyen 20%-os emelés az milyen többlet költséget jelent?

ÓSZ: Hogyne, 3 milliárd. A teljes jegybevételünk 4.5 milliárd Ft bruttóban egy évben.

BB: Avval is fordultam Hozzád, hogy tegnap is híre ment, hogy a 140 ezres SZÉP kártya juttatás szeptemberben biztosítva lesz.

ÓSZ: Benne van a szerződésünkben, így természetesen. Szeretném megkérdezni tőled, hogy az Operaház szolgálati személyautóit meg tudnád nekem mutatni? Tudod, ezek azok, amikbe büdös nekem beülni leveled szerint, s amelyet volt bátor Zsidai barátod és az egész balsajtó így vitorlára tűzni. Hol vannak az Operaház szolgálati személyautói? Milyen rendszám, milyen típus, mikor vettük őket, megmondanád?

BB: Virág ígérte, hogy azt a szerződést…

ÓSZ: Nem erről van szó Balázs. Hol vannak a szolgálati autók. Azt írtad, hogy nekünk büdös átülni az Operaház szolgálati autóiba.

BB: Szilveszter, mutasd meg nekem hol írtam én ezeket. Amíg nem mutatod meg, addig én erre nem válaszolok.

ÓSZ: Balázs, egyszerű ténykérdés, vannak az Operaháznak szolgálati személyautói?

BB: Nem tudom. Nem tudom, hogy milyen címen használja ezeket.

ÓSZ: Láttad ezeket?

BB: Hallottam tesztautókról, erről-arról, ha a szerződést átadjátok, akkor tanulmányozom.

ÓSZ: Balázs, a leveledben azt írtad, hogy nem ül át az Opera vezetője az Opera szolgálati autóiba.

BB: Melyik levélben írtam, olvasd fel ezt a levelet.

ÓSZ: Meg fogom keresni, de attól függetlenül mégis megkérdezném, van-e az Operaháznak szolgálati személyautója.

BB: Nem tudom.

ÓSZ: Tehát az Opera tulajdonában van személyautó?

BB: Nem tudom.

ÓSZ: Akkor miért állítod, hogy van?

BB: Én nem állítottam ilyet.

ÓSZ: Akkor szerinted nem is tudnék mibe átülni?

BB: Hát biztos tudnál mibe átülni.

ÓSZ: Mibe? Ha nincs.

BB: Hát van autótok kettő is, olvastam az újságban. Van egy Citroen, meg egy nem tudom micsoda.

ÓSZ: Értem. A szolgálati autóról hallottál már? A MÁV elnöknek volt szolgálati autója? Amikor ott dolgoztál?

BB: Azt gondolom volt, igen.

ÓSZ: És neki is mondtad, hogy miért nem ül bele a Daciájába? Vagy akkor még értetted mi az, hogy szolgálati autó? Azóta ez a tudás eltűnt.

BB: Hagyjuk ezt.

ÓSZ: Hagyjuk ezt, tényleg?

BB: Szerintem igen.

ÓSZ: És ki írta ki az újságba ezeket?

BB: Azért hagyjuk, mert most ez nem téma.

ÓSZ: De én viszont témának hozom fel.

BB: Ez a te személyes problémád.

ÓSZ: Az nem személyes probléma, hogy lejárattál. Az Operának is ártottál.

FV: Az nem személyes probléma, mert az Operának is írtál erről.

BB: Ha vége az ülésnek, akkor szívesen beszélgetek veled Szilveszter személyes problémáidról.

ÓSZ: De te nem mondd meg, hogy mikor van vége az ülésnek.

BB:…szívesen beszélgetek veletek.

ÓSZ: Józsi, felvehetem ezt napirendi pontnak ide?

RJ: Fel.

ÓSZ: Köszönöm

BB: Egyébiránt nem a Józsi határozza meg ezt.

FV: A leveledben is ezt kérted múlt héten.

BB: Virág, azt ígértétek, hogy átadjátok a szerződést.

FV: Balázs, ez neked kínos.

ÓSZ: Balázs, átadtuk az újságíróknak.

FV: Ez egy nemtelen támadás az Operaházzal szemben.

BB: Virág, megígérted azt, hogy átadjátok a szerződést.

FV: Meg.

SP: Át lett adva az újságírónak.

BB: De nekünk átadjátok.

FV: Attila, átküldöd?

BB: Küldd át légy szíves.

ÓSZ: Úgy is ott van már nálad.

BB: Rosszul tudod, nincs nálam.

ÓSZ: Persze

BB: Ha kétségbe vonod a szavaimat, kár beszélgetnünk.

ÓSZ: Balázs, ez a fénykép, ezt Ti készítettétek?

BB: Melyik fényképet?

ÓSZ: itt, ez egy autó a fényképen.

BB: Nem tudom ki készítette ezt a fényképet.

ÓSZ: Csak a te leveledhez van csatolva.

BB: Nem tudom, hogy ezt a fényképet ki készítette.

ÓSZ: Értem. Szóval akkor nem ti, csak véletlenül a leveletekhez csatolódott.

BB: Mondom, hogy amit mutatsz fényképet nem tudom ki készítette.

SP: A te kérésedre készült?

ÓSZ: De tőletek valaki?

BB: Az elképzelhető.

ÓSZ: Értem. És miért állította azt, hogy ez egy zöld rendszámos autó és hogy elektromos?

BB: Azt nem tudom ki állította, mert nem zöld rendszámos.

ÓSZ: Tulajdonképpen az egész ügyről semmit nem tudsz?

BB: Dehogynem tudok.

ÓSZ: És hogy plug in hybrid és 60 millióba kerül azt ki állította?

BB: Azt én biztos, hogy nem, kinézte a katalógusból valaki.

ÓSZ: De téged az nem zavart, hogy te nem ilyen információt adtál és ez hamis és az Operának árt. Az általad képviselt dolgozók, ahol dolgoznak annak az intézménynek.

FV: De, az Operának ártasz. A BMW fel fogja mondani a támogatási szerződést és pénzért veszünk majd autókat.

BB: Jó.

FV: Mert ugyan a magyar narancsos kolléga megkérdezte, hogy miért nem merült fel, hogy a vezetők saját autóval járjanak – nekem pl. nincs – de én arra gondolok, hogy egy ilyen cég vezetői mindenhol a világban szolgálati autóval járnak.

BB: Bizonyára így van.

FV: Bizonyára, mert ilyen világot élünk. Miért kell piszkálni állandóan?

RJ: Az elmúlt évben az Operából nagyon sok ilyen dolog tudott kiszivárogni, meg rengeteg balhé volt és az nem segít. Most már a sztrájk után ezeket így nyugtatni kéne ezeket a dolgokat.

SP: Elég lenne nem hergelni.

BB: Az okot és az okozatot nem kell felcserélni.

RJ: Az a baj, hogy ez nem segít.

BB: Elmondtam már párszor, én a sztrájkot követően azt gondoltam, hogy nyugalmi időszak következik.

ÓSZ: Erre gyorsan küldtél a Magyar Narancsnak leveleket Balázs. Azért ez túlmegy minden határon.

BB: Erre te gyorsan tartottál egy társulati ülést, ahol mindenféléket mondtál.

ÓSZ: Egyáltalán nem gyorsan tartottam, minden évben meg van az tartva.

BB: Ott mindenféléket mondtál és ezt követően jelentek meg a cikkek. Azért mondom: nem kell összekeverni az okot és az okozatot.

SP: Balázs én egy sokkal kisebb és egyszerűbb dologgal jönnék, amit tegnap küldtél nekünk a 140.000.- Ft-os SZÉP-pel kapcsolatban. Ott a bérszámfejtő kollégákat elég súlyos váddal illeted. Azt írod, hogy nem lesz végrehajtva a megállapodás.

BB: Ezt hallottam, ezért.

SP: Akkor meg hívj fel engem és meg fogom mondani neked a választ rá, mert ez ellenük egy elég komoly sértés, végzik a dolgukat, nagyon pontosan tudják, hogy mi a feladatuk a KSZ és a bérmegállapodás alapján, sehol nem volt arról szó, hogy ez a megállapodás nem lesz végrehajtva. Így került be a leveledbe, hogy a bérszámfejtő kollégák tájékoztatása szerint ez nem kerül végrehajtásra, úgy, hogy szeptember 05-e van és ez a kötelezettségünk, hogy szeptember 30-ig, szeptember hónapon belül, ami még 25 napig tart addig legyen számfejtve.

BB: Lépjünk tovább.

FV: A bérszámfejtési kollégák közül volt, aki sírva telefonált, hogy ők megint meg lettek valamivel vádolva, ami nem is igaz.

ÓSZ: július 22-én BB. levelet írt. A következőt idézem belőle: megjegyzem, hogy tudomásom szerint más, köztulajdonban lévő gépkocsiflottát fenntartó kulturális intézmények a vezető állású munkavállalók számára összehasonlíthatatlanul szerényebb kiállítású és számú autót üzemeltetnek. Szeretném kérni a példákat. Tudomásod szerint mik ezek a példák.

BB: Amire gondolok én?

FV: Igen

BB: Hát a Vígszínház.

ÓSZ: A Vígszínház? Ott milyen kocsit üzemeltetnek?

BB: Hát, bizonyára nem ilyet, szerényebbeket.

ÓSZ: De meg tudod mondani mit üzemeltetnek?

BB: Nem tudom pontosan.

ÓSZ: Akkor honnan veszed a megállapításodhoz a tényeket?

BB: Hát mert biztos, ugye nem BMW-t üzemeltetnek.

ÓSZ: Ja, hogy biztos? A MÜPÁ-ban mit üzemeltetnek?

BB: Nem tudom.

ÓSZ: De miért nem néztél utána…

BB: Nem volt kedvem.

ÓSZ: …mielőtt egy ilyen megállapítást…Te ebben a megállapításban egy zaftos általánosítás van. MÜPÁ-ban Lexusban ülnek. Szerinted a Győri Balett mit használ?

BB: Fogalmam sincs.

ÓSZ: Audit.

BB: És?

ÓSZ: Én kérdezem, és?

BB: Na és mit csináljak vele?

ÓSZ: Ez ettől a te állításod igaz marad?

BB: Nagyon fáj neked ez az autó dolog.

ÓSZ: Balázs, természetesen rólam van szó, meg az Operáról.

BB: Nem az Operáról.

ÓSZ: Neked ezek nem fontosak.

FV: Az Operáról van szó.

ÓSZ: Nekem meg fontos dolgok. Visszalépett már egy partnerünk, akinek nem hiányzik a magyar narancsos habverés. Józsinak mondom, meg a két jogász se tudja, az elmúlt években Zsidai Péter révén, aki az elnök úrnak a leveles ládája, húsz olyan sajtókampány indult ellenünk az elmúlt négy évben, amikor Bárány Balázs levelét szemlézi a Magyar Narancs, a Magyar Narancs cikkét átveszi hat-nyolc baloldali termék, végül az RTL klub híradóban Bárány Balázs nyilatkozik. És ezt mondod te botránynak. Merthogy ezek a botrányok. Ezeket mind egy ember gerjeszti egy újságíró révén egy politikai közegbe bekiáltva, egy hatalmas ventilátorral szétventilálják, de ez nem nekem rossz, mert én ’88-ban Fidesz alapító voltam, ettől én már nem tudok ellépni és nem is akarok. De ez nekünk, valamennyinknek rossz, akiknek a pártállását nem is tudom, nem is érdekes és mi együtt egy intézményért működünk, valaki más meg az intézmény ellen. Még keresem a további megállapításokat. Ez a megállapítás teljesen alaptalan. Magad sem tudsz rá példákat mondani és nem néztél…

BB: Dehogy alaptalan

ÓSZ: …akkor mondj már egy tényt, Balázs.

BB: nem alaptalan, majd összegyűjtök tényeket.

ÓSZ: Várjál, ide van írva, hogy tudomásom szerint.

BB: Igen, tudomásom szerint.

ÓSZ: És már nem emlékszel rá? Négy hete írtad.

BB: Tudom, de egy csomó cég van, aki nem használ ennyi…

ÓSZ: De mondjál egyet. Mondj egyet és egy autó típust.

FV: És azok a cégek ekkorák, mint az Opera? Ennyi munkavállaló van?

ÓSZ: Három telephelyük van?

BB: Igen, igen.

ÓSZ: Na jó.

FV: Meg ekkora presztízzsel?

BB: Igen-igen.

FV: Igen-igen és biztos Zsigulival járnak. Balázs, ez - ne haragudj-, demagógia.

ÓSZ: Ráadásul saját flottájával. Ezt meg ingyen adják.

BB: Mondom, nem kellene felcserélni az okot, meg az okozatot.

ÓSZ: Tényleg? Erre ez a válasz? A konkrét kérdésre? Hogy nem tudsz válaszolni egy szokásos hablatyra?

BB: Igen, ez.

ÓSZ: Na jól van, akkor hagyjuk is ezt a részét, menjünk tovább. Bárány Balázs levelei ennyit érnek. Pontosan ez, felolvasol három sort, azt mondja, mindegy, csak odaírtam. Fájdalmasnak tartom egyébként, hogy 1200 ember képviseletében egy ilyen ember ül az asztalnál.

BB: Ezt már mondtad máskor is.

ÓSZ: Nem kéne átgondolni a dolgozóknak, hogy kibe bíznak meg?

BB: Most ezt gondoljátok már át, aztán ha lehet vonjatok, feszítsetek keresztre.

ÓSZ: Hú de nagy arc van, nagyon nagy arc van itt kérem. Te leszel az az érdekvédő, aki az érdekvédettjeidet elveszejted. Ezt nem kéne megvárni szerintem.

BB: Szilveszter, hányszor hallottam már ezeket a mondatokat.

ÓSZ: Tényleg?

BB: Nem csak tőled, tévedés ne essék.

ÓSZ: És nyugdíjba mentél és felőled aztán utánad a vízözön Balázs.

BB: Nem, én nyugdíjaskorom….(nem érthető)

ÓSZ: Operaház, számodra messze eső, ha nincs, akkor sincs semmi baj. Balázs, arra gondoltam, hogy mondok neked egy számot.

BB: Na jó, tudunk beszélni a…bocsánat.

ÓSZ: Én most benne vagyok..

BB: Na jó, mondjad. Mesélj akkor, kedves Szilveszter.

ÓSZ: ...Benne vagyok egy mondatban. Tudod vállalni, hogy előterjesztetek egy alternatív évadtervet, amelyben úgy vannak kiszámolva a szolgálatok ahogyan ti szeretnétek? Tehát az otthoni felkészülés próbának minősül, ha nézed a tabletet, lehet 70 napos üzemszünet, amiben minden kijön?

BB: Természetesen, ha apparátust a rendelkezésünkre bocsátod, akkor megkíséreljük.

ÓSZ: Ezt nem apparátus csinálja, Balázs, ezt én csinálom.

BB: De hát azért van az apparátus, hogy ebben neked segítsen.

ÓSZ: Nem segít ebben senki.

BB: Nem kötelez téged arra senki, hogy ezt egymagad csináld. Ez a Te dolgod, akkor csináld.

ÓSZ: Balázs, de ahhoz, hogy a szabályból kiderüljön, hogy életszerű-e, vagy sem igazolni kell őket az életben.

BB: Válaszoltam neked egy kérdésedre, azt kérdezted, hogy vállalom-e vagy sem, azt mondtam, hogy ha az apparátust rendelkezésemre bocsájtod, akkor megkísérlem. Ha kánonban beszélünk akkor sem fogok mást mondani.

ÓSZ: Ki fog derülni, hogy ezek a szabályok nem működnek a valóságban.

BB: Avval a képességekkel értelemszerűen ezek szerint nem bírok, amivel te, hogy egymagam, egy 1200 fős intézménynek az összes gondját, baját meg tudjam oldani.

ÓSZ: Nincsenek ott a dolgozóid?

BB: Ha az apparátust, közgazdászaidat és a többi…

ÓSZ: Egy darab közgazdászom sincs Balázs. Te hol élsz?

BB: Hogyne lenne.

ÓSZ: Beszélj az énekkari művészekkel, akiknek a megbízásából elnök vagy, beszélj a zenekari művészekkel, össze fogod tudni rakni az Operát. Akkor a puzzle-ből rakod össze. Fölülről, alulról, úgy is jó lehet.

BB: A zenekarnak, a zenekari művészeknek nem az a feladatuk, nem arra készültek, az életük során, hogy évadtervekkel és gazdasági számításokkal töltsék az idejüket.

ÓSZ: Ha egy szakszervezeti elnök beleszól mindenbe…

BB: Mibe szól bele?

ÓSZ: … akkor legalább vértezze föl magát azzal a tudással, ne az Operától várja el és ne az Operát hívogassák a munkavállalóik sem különböző jogi problémák föltárásával, hanem vegye ezt a gondot magára a szakszervezet, fizessen szakértőket, álljatok elő valamivel, ami mutatja azt, hogy miért ülünk mi egy asztalnál. Ameddig ez nincs így, addig miért ülünk mi egy asztalnál?

BB: Azért, mert így állapodtunk meg.

ÓSZ: És ennek van értelme így?

BB: Amíg a Kollektív Szerződést tárgyaltuk, a Kollektív Szerződés aláírásának az volt a feltétele, hogy mielőtt aláírásra kerül, akár részében, akár egészében, akár egyezséget írtunk, akár megállapodást akár részében, akár egészében aláírásra került, hogy a szakszervek áttekintik. Ugye, Virág? Ez így volt.

FV: Mit?

BB: A Kollektív Szerződést.

ÓSZ: Kik azok a szakszervek?

BB: Az érintett igazgatók, tárvezetők és a többi nem tudom kik. Ez így volt.

FV: A tárvezetők nem tekintették át.

BB: Az, ami alá lett írva az a közös akarat megnyilvánulása volt.

ÓSZ: Jó, akkor én máris szeretnék egy módosítást kezdeményezni. Ez is fakadhat közös akaratból, mert nem Mózes kőtáblái. A következőképpen szól a módosítás: az Operaház anyagi helyzetére és a mondjuk úgy a sztrájkon kialkudott mintegy 35%-os béremelés anyagi terheire nézve és a továbbiakban nem vállalja a szakszervezeti tagdíjak folyósítását. Egyet tudtok ezzel érteni?

BB: Természetesen nem.

ÓSZ: Miért nem?

BB: Hát azért, mert a törvény is erről szól, hogy köteles megcsinálni.

ÓSZ: De le lehet erről mondani.

BB: De nem fogunk lemondani.

ÓSZ: De miért nem?

BB: De hát miért mondanánk le.

ÓSZ: Az Operának ez pénzébe kerül, miközben ezt neked egyenest is befizetheti.

BB: Mondom, nem.

ÓSZ: Értem, jó.

BB: Aztán mi van még?

ÓSZ: Jó, köszönöm szépen.

BB: Szívesen.

ÓSZ: Tényleg? Jól van. Akkor ennyit a Kollektív Szerződésről, meg a zsarolásról. Tehát az anyagi helyzet megkövetelné, semmilyen módon nem járnál vele rosszul, de nem mész bele. Ugye? Vagy attól félsz, hogy rosszul járnál tőle?

BB: Egy csomó problémát jelentene.

ÓSZ: Miért?

BB: Nem ez a téma egy IÉT ülésen.

ÓSZ: Most feladtam ezt, mint témát. Miért fizetjük mi a szakszi tagok átutalásainak díját, miközben ez az ő díja?

BB: Azért, mert ebben állapodtunk meg.

ÓSZ: De én szeretnék most másként megállapodni.

BB: A törvény ezt írja le.

ÓSZ: Én szeretnék másként megállapodni…

BB: Én meg nem szeretnék.

ÓSZ: …tekintettel az Opera gazdasági helyzetére.

BB: Én meg nem szeretnék.

ÓSZ: Értem Balázs. Köszönöm szépen a nagyon konspiratív hozzáállást.

BB: Akkor jó.

ÓSZ: Pont ilyen vagy. Cseppben a tenger. Következő téma.

SP: A leveledben Balázs most felmerült még az Ipad használattal kapcsolatos kérdések.

BB: Abból csak annyi, hogy képernyős munkahelynek fog minősülni, nyilván ezt nem is cáfolod.

BA: Akkor fog kiderülni, hogy képernyős munkakörnek minősül, amikor látjuk, hogy hogy használják.

BB: Hát, ha négy óránál tovább.

SP: Rendszeresen négy óránál tovább.

BA: Azt sem tudjuk megmondani milyen kottát fog kap a zenekari művész.

FV: Előbb-utóbb eljöhet az az idő, amikor képernyős lesz.

SP: Balázs, mi erre gondoltunk és tervben van, kár előre farkasért kiáltani.

RJ: Otthon is kipróbáljuk a dolgokat és a kották, hogy mennek át, milyen formátumban.

SP: Számtalan teendő van.

FV: Ebben az évben még biztos nem lesz négy órán túli használat. Írni fogok egy körlevelet. Ez meg a másik, hogy mindig ilyen pletykáknak ülnek föl.

SP: Tök fölösleges sokkal korábban már azt gondolni, hogy valami nincs, miközben van, csak még nincs itt az ideje. A rendelet azt mondja, hogy négy órán túl, de rendszeresen, nem ad-hoc és időnként.

FV: Igen és megbeszéltük, hogy ez majd el fog jönni, de most még ki sem osztottuk ezeket az eszközöket. Épp, hogy elkezd vele a zenekar ismerkedni ebben az évben.

BB: Ezt megelőzve azért bátorkodtuk ezt megírni, hogy felhívjuk a figyelmeteket.

SP: De nem kell felhívni Balázs, mert ez nagyon sok feszültséget gerjeszt. Hidd el tudásunk legjavával próbálunk dolgozni.

BB: Még egyszer, én arról nem tehetek, hogy ha valamivel megkeresnek és én azt megírom.

SP: Akkor hívj föl és kérdezd meg, hogy gondoltunk-e erre. És meg foglak nyugtatni, hogy nyugi, gondoltunk.

BB: Jó.

BA: Azért még szemüveget ne csináltassanak.

SP: Még ne rohanjon senki.

BA: Azelőtt még lesz szemvizsgálat. Véletlenül valaki nagy költségbe veri magát.

BB: Azt csinál, amit akar. Azt a munkáltatónak kell fizetni.

BA: Ha az orvos azt mondja.

RJ: A zenekar nagy része, azért Balázs azt neked is kell tudni, ezeket a cikkek, meg ilyen dolgok, ilyen oknyomozás, meg olyan botrány, szóval ezekben már elfáradtunk. Én szeretnék békét és konszolidációt. A zenekar, mondjuk nem tudok mondani pontos számot, mert ugye mindenkivel nem beszélek, de aki odajön hozzám az mondja, hogy szeretnék normális légkörben dolgozni és rengeteg a feszültség. Tudom, hogy jót akarsz ezekkel a dolgokkal, csak ezek nem segítik előre a dolgokat. Ez a zenekar véleménye.

BB: Én tudom, hogy vannak ilyen hangok is.

RJ: Mi munkavállalók vagyunk és nekünk nagyon fontos, hogy …

BB: Függőtök a munkáltató hangulatától. Amikor megkeresnek ilyen gondokkal akkor valaminek hangot kell adni.

RJ: Világos, csak nem mindegy milyen stílusban. Ezen lehetne változtatni. Mondjuk én azért vagyok, hogy ezeket a hőmérsékleteket csillapítsam. Lehet érdekeket képviselni, csak más csomagolásban. Ennyit kérek és ez határozott kérése a Művészeti Tanácsnak is.

BB: Jó.

FV: Nekem is…

ÓSZ: Virág, ne haragudj…

RJ: És nem paktáltunk le senkivel, mert ilyen folyosói pletyka is volt.

BB: Már milyen?

RJ: Folyosói pletyka, hogy mi az Opera vezetésével lepaktáltunk, mert hogy kedvesek vagyunk és próbálunk normálisan. Én kaptam egy ilyen levelet egy kolléganőtől, jól ismerem a kolléganőt én meg kikértem magamnak. Én ezt teljesen ingyen, a közösségért csinálom. Nekem is van rengeteg dolgom, de nekem a zenekarnak a sztrájk után már elég volt ebből a harcászatból. Mert az a baj, hogy nem halad előre a hajó.

ÓSZ: Józsi, szeretnék egy példát felolvasni.

RJ: Csak ennyi, de megkezdtem a képviseletet, rendben van, csináld, tedd fel a kérdéseket, dolgod, csak nem mindegy, hogy mennyit, meg hogyan. Ennyit kérek.

ÓSZ: Szeretnék a kérdésfeltevésre egy példa. A Magyar Narancs cikkből idézek: „Az egyébként nekik szánt autókat a kezdetektől fogva kizárólag a kapzsisággal túlfűtött és nárcisztikus hajlamtól terhelt, az állam által kinevezett felsővezetők használják. Azon vezetők, akiknek egyébként hivatalból jár az Operaház biztosította szolgálati gépkocsi. Igaz, ezek az autók kevéssé emblematikus márkájúak, a megjelenésük szerényebb és alacsonyabb komforttal rendelkeznek. Így érthető, hogy a hivatali vezetőség a főigazgatóval az élen nem tud ellenállni a csábító kísértésnek. A bántóan fennhéjazó hivalkodás méltán vált ki disszonáns felháborodást a társulat megrövidített művészeinek körében” fogalmazott a szakszervezeti vezető.

FV: Ez mikori cikk?

ÓSZ: Ez robbantotta ki az egészet július elején.

BB: Nem, ez 2022-es lehetett.

ÓSZ: Nem, ez nem 2022-es.

ÓSZ: Balázs, és akkor voltak szolgálati autóink? Nagyon kérlek, itt a Józsi előtt is, légy szíves adjál számot ennek a nyilatkozatnak a valóságtartalmáról.

BB: Jó

ÓSZ: Egy e-mailt letagadtál. Hogy Te nem mondtál ilyet.

BB: Én soha nem mondtam, hogy nem mondtam.

ÓSZ: De, azt mondtad, hogy nem mondtál ilyet, hogy vannak az Operának szolgálati autói, mert nem tudod vannak-e.

BB: Hát korábban voltak.

FV, ÓSZ: Mikor voltak?

BB: Hát nem voltak?

ÓSZ: Nem voltak.

BB: De voltak.

ÓSZ: Akkor mik voltak?

FV: Nem voltak.

ÓSZ: Akkor viszont tényleg mondd el, hogy most mire gondoltál. Milyen kevésbé emblematikus márkájú…

FV: Nekem nem volt, csak a BMW.

ÓSZ: Nem, 10 éve sem volt szolgálati autó

BB: Az Operának volt szolgálati autója

ÓSZ: nem volt a birtokunkban egyetlen egy személyautó sem.

FV: Horváth Ádám bérelt egy Skodát.

ÓSZ: Bérelt egy Skodát, de nem volt a birtokában senkinek.

FV: De az is csak bérelt volt és rég nincs meg.

ÓSZ: ’10-11-ben, 13 évvel ezelőtt. Balázs, ez a mondat itt mit jelent, hogyha nem kérted számon a Magyar Narancstól…

BB: Tudunk ettől továbblépni?

ÓSZ: Nem, nem, ugyanis ez egy tömény hazugság. Szeretném megtudni, én azért nem azt gondoltam, hogy az lesz a válaszod, hogy lépjünk tovább. Ennél komolyabb embernek gondoltalak. Balázs, mit jelent ez a bekezdés? Idézőjelben.

BB: Amit leírtam azt jelenti.

ÓSZ: És el tudod mondani, hogy egyébként milyen tudásra épül? Melyek azok a szerényebb márkájú kocsik, amelyekbe nem ülünk be, most az én jelzőimet hagyjuk egyébként, amelyekkel voltál szíves megtisztelni.

FV: Mindenkit, engem is jellemzett, minősített.

RJ: Igen.

ÓSZ: Valamennyi vezetőt. Mik azok az autók, amelyikbe nem ülünk át Balázs.

BB: Nem tudom.

ÓSZ: Nem kéne elnézést kérned?

BB: Nem.

FV: De nincsenek ilyen autók, nem léteznek. Lehet, hogy volt, hogy bérelt az Opera egy darab Skodát Horváth Ádámnak, de abba például az összes igazgató nehezen fért volna be.

ÓSZ: És nem volt saját jogon szolgálati autó. Nem volt ilyen, hát az a lényeg, hogy nincsen, nem vettünk. Volt időszak, Lázár János alatt ’17-18-ban nem is lehetett vásárolni, de nem is akartunk mert megvolt a BMW, így nem kellett vennünk. Balázs, ha most ezért nem kérsz elnézést…

BB: Igen

ÓSZ: én ezt meg fogom írni a társulatnak…

BB: Nyugodtan,

ÓSZ: …hogy erre Te semmilyen válasszal nem tudtál szolgálni, csak azzal, hogy menjünk tovább.

BB: Nyugodtan írd meg a társulatnak.

ÓSZ: És nem érzed azt, hogy egyébként nagyon-nagy disznóságot követtél el ezzel?

BB: Azt írsz a társulatnak, amit szeretnél.

ÓSZ: Nem érzed azt, hogy ezzel a hamis állítással súlyos problémát csináltál?

BB: Nem.

ÓSZ: És ezt neked személyesen, mint embernek…

BB: Nem

ÓSZ: …egy hazug állítást tenni, ez neked rendben van?

BB: Nincs hazug állítás.

ÓSZ: Akkor mi benne az igaz?

BB: Nem érzem azt, hogy ezzel bárkinek kárt okoztam.

ÓSZ: Nekem sem?

BB: Neked sem.

ÓSZ: Az Operának sem?

BB: Annak sem.

ÓSZ: Akkor miről szól ez a mondat?

BB: A valóságról.

ÓSZ: És mi a valóság?

BB: Az, hogy akkor, amikor az Operaház ilyen nyomorúságos helyzetben van, akkor úgy véltem, te magad előadtad, hogy a példamutatás mindenkinek…

ÓSZ: Ezek ingyen vannak ezek az autók Balázs. Te meg azt állítod, hogy nem ülünk át szolgálati autóba, melyek szerényebb emblematikájúak. Mit jelent ez a mondat Balázs?

BB: Azt, amit leírtam azt jelenti

ÓSZ: De mondd el más szavakkal.

BB: Azt, hogy akkor, amikor egy cég bajban van, akkor a vezetésnek is példát kell mutatni.

ÓSZ: De nincsenek ilyen autók. Ha nincsenek, akkor hova üljünk át?

SP: Mivel mutatna példát?

BB: A mértéktartásával.

ÓSZ: Igen? De annál, hogy ingyenes kocsiban ülünk nem tudunk mértéktartóbbak lenni. Balázs, milyen kocsikról állítasz itt?

BB: Semmi sincs ingyen.

ÓSZ: Milyen kocsikról állítasz itt? Mik azok a szerényebb emblematikájúak?

BB: Semmi sincs ingyen.

FV: Olvasd el a szerződést Balázs.

BB: Nem tudom elolvasni, mert nem kaptam meg.

ÓSZ: Miről beszélsz ebben a mondatban? Mit jelent ez a mondat, Balázs?

BB: Amit leírtam, azt.

ÓSZ: Ez Bárány Balázs validitása, hitele? Ez van a mondataid mögött, ennyi ténymegállapítás?

BB: Igen.

ÓSZ: Hogy meghúzod a vállad és ennyi?

BB: Nem a vállam húztam meg, hanem azt mondtam, hogy azt írtam le, amit gondolok.

ÓSZ: Na, jól van. Akkor részemről befejeztem ezt a mai megbeszélést, én olyan emberrel, aki nyilvánvaló hazugságot nem képes se egy bocsánattal, se egy magyarázattal előállni én egy ilyen emberrel az Operaház jövőjéről ne haragudjatok, kikérem magamnak. Nagyon kérlek Józsi, hogy a művtanács előtt ezt meséld el, ha gondolod, van hangfelvétel. Én pedig megírom a társulatnak, sajnos, mi tudjuk valamennyien, hogy a többi levél, meg a többi ügy is ilyen hitellel bír, de én csak javasolni tudom, mert nem vagyok a többiek helyett abban a helyzetben, de az Opera munkatársai érdeke nívósabb, gerincesebb és sokkal etikusabb képviseletet érdemelne meg. Köszönöm szépen, hogy megjelentetek. Részemről ennyi.

BB: Nem egészen értem, hogy lehet így elvonulnod. Van még itt számtalan kérdés. Téged egyedül a saját BMW-d érdekel.

ÓSZ: Amikor a szavaknak elfogy az értelme, ha ebből a hazugságokból ezt akarod kihozni…

BB: Mindenki elmegy? Miért?

ÓSZ: Viszontlátásra.

BB: De miért megy el? Nem fogok veled kezet.

ÓSZ: Hazug emberrel én sem szeretnék. Igazad van. Gratulálok.